বিশ দিনের মধ্যে ফ্যাক্টরি ও গুদামগুলোতে নিরাপদ কর্ম পরিবেশ নিশ্চিত না করলে সংশ্লিষ্ট ফ্যাক্টরীগুলোকে এবং সংশ্লিষ্ট মালিকপক্ষকে “অগ্নি প্রতিরোধ ও নির্বাপণ আইন -২০০৩” অনুযায়ী দীর্ঘমেয়াদে কারাদন্ড ও কঠোর জরিমানা আইনগতভাবে মেনে নিতে বাধ্য থাকবে বলে সাতটি ফ্যাক্টরির উপস্থিত মালিক ও মালিক প্রতিনিধিরা মুচলেকা প্রদান করেন।একই সাথে ফ্যাক্টরীগুলোর যে ভবনে অবস্থিত সুলতান মার্কেটের মালিক সিরাজকে কোর্ট পরিচালনাকারী ম্যাজিস্ট্রেট এই মর্মে নির্দেশনা প্রদান করেন যে, যে সকল ফ্যাক্টরীর মালিকগণ আগামী ২০(বিশ)দিনের মধ্যে ফায়ার সার্ভিস ও সিভিল ডিফেন্সের লাইসেন্স ও সংশ্লিষ্ট সরঞ্জামাদি স্থাপনসহ নিরাপদ চলাচল ব্যবস্থা নিশ্চিত করবে না তাদের ভবনের লিজ চুক্তি বাতিল করে ফ্যাক্টরীগুলোকে ভবন থেকে উচ্ছেদ করে দিতে হবে।